එහෙත් කමිටු සාමාජිකයෙකු ලෙස කටයුතු කළ හේමන්ත වික්‍රමරත්න මහතාට තවදුරටත් ස්ථානය හිමිව ඇත.මෙවර ක්‍රිකට් තේරීම් කමිටු සභාපතිවරයා ඇතුලු සියලු සාමාජිකයන් වයස 40ත් 45ත් අතර වියෙහි පසුවන ශ්‍රී ලංකා ක්‍රිකට් පිල නියෝජනය කළ අය වීම ද විශේෂත්වයකි.සනත් ජයසූරිය මහතා 43 වියෙහි පසුවන අතර ‍ඔහු ටෙස්ට් තරග 110කට හා එක්දින තරග 445කට ක්‍රීඩා කර තිබේ.ක්‍රිකට් ක්‍රීඩකයන්ගෙ සංගමයේ සභාපතිවරයා ලෙස ද කටයුතු කළ 41 හැවිරිදි ප්‍රමෝදය වික්‍රමසිංහ මහතා ටෙස්ට් තරග 40කට හා එක්දින තරග 134කට ක්‍රීඩා කළේය.40 හැවිරිදි එරික් උපශාන්ත මහතා ටෙස්ට් තරග 2කට හා එක්දින තරග 12කටත්, 41හැවිරිදි හේමන්ත වික්‍රමරත්න මහතා එක්දින තරග 3කට හා 44හැවිරිදි චමින්ද මෙන්ඩිස් මහතා එක්දින තරගයකට ද ක්‍රීඩා කර ඇත.නව ශ්‍රී ලංකා ක්‍රිකට් තේරීම් කමිටුවේ පළමු කාර්ය වනුයේ ශ්‍රී ලංකා ටෙස්ට් හා එක්දින පිලට නායකයන් දෙදෙනකු පත්කිරිමයි.ඔස්ට්‍රේලියාවේ ක්‍රිකට් සංචාරය අතරතුර දී මහේල ජයවර්ධන ශ්‍රී ලංකා ක්‍රිකට් නායකත්වයෙන් ඉල්ලා අස්වූ හෙයින් 2013 මාර්තු මුල දී ආරම්භ වන බංග්ලාදේශ සංචාරයට ශ්‍රී ලංකා පිල සූදානම් කිරීමේ වගකීම සනත් ජයසුරිය මහතා ප්‍රමුඛ තේරීම් කමිටුවට පැවැරී ඇත. .